CELEX: 32012R0920
Language: lv
Date: 2012-10-04 00:00:00
Title: Komisijas Īstenošanas regula (ES) Nr. 920/2012 ( 2012. gada 4. oktobris ), ar ko aizliedz ar āķu jedām zvejojošiem Kipras karoga kuģiem vai kuģiem, kas reģistrēti Kiprā, veikt zilo tunzivju zvejas darbības Atlantijas okeānā uz austrumiem no 45° rietumu garuma un Vidusjūrā

9.10.2012   
            
            
               LV
            
            
               Eiropas Savienības Oficiālais Vēstnesis
            
            
               L 274/18
            
         KOMISIJAS ĪSTENOŠANAS REGULA (ES) Nr. 920/2012
   (2012. gada 4. oktobris),
   ar ko aizliedz ar āķu jedām zvejojošiem Kipras karoga kuģiem vai kuģiem, kas reģistrēti Kiprā, veikt zilo tunzivju zvejas darbības Atlantijas okeānā uz austrumiem no 45° rietumu garuma un Vidusjūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (1), un jo īpaši tās 36. panta 2. punktu,
   tā kā:
   
               (1)
            
            
               Padomes 2012. gada 17. janvāra Regulā (ES) Nr. 44/2012, ar ko 2012. gadam nosaka ES ūdeņos pieejamās zvejas iespējas un ES kuģu zvejas iespējas ūdeņos, kas nav ES ūdeņi, no konkrētiem zivju krājumiem un zivju krājumu grupām, kuras ir starptautisku sarunu vai nolīgumu priekšmets (2), ir noteikts, kādu daudzumu zilo tunzivju Eiropas Savienības zvejas kuģi 2012. gadā drīkst nozvejot Atlantijas okeānā uz austrumiem no 45° rietumu garuma un Vidusjūrā.
            
         
               (2)
            
            
               Padomes 2009. gada 6. aprīļa Regulā (EK) Nr. 302/2009 par daudzgadu plānu zilās tunzivs krājumu atjaunošanai Atlantijas okeāna austrumu daļā un Vidusjūrā, par grozījumiem Regulā (EK) Nr. 43/2009 un par Regulas (EK) Nr. 1559/2007 atcelšanu (3) ir noteikts, ka dalībvalstīm jāinformē Komisija par individuālajām kvotām, kas iedalītas to kuģiem, kuri garāki par 24 metriem, un attiecībā uz nozvejotājiem kuģiem, kuri īsāki par 24 metriem, jāinformē vismaz par kvotām, kas iedalītas ražotāju organizācijām vai kuģu grupām, kas zvejo ar līdzīgiem zvejas rīkiem.
            
         
               (3)
            
            
               Kopējās zivsaimniecības politikas mērķis ir nodrošināt zvejniecības dzīvotspēju ilgtermiņā, saskaņā ar piesardzības pieeju ilgtspējīgā veidā izmantojot ūdeņu dzīvos resursus.
            
         
               (4)
            
            
               Regulas (EK) Nr. 1224/2009 36. panta 2. punktā noteikts, ka tad, ja Komisija, pamatojoties uz dalībvalstu sniegto informāciju vai citu tās rīcībā esošu informāciju, konstatē, ka Eiropas Savienībai, dalībvalstij vai dalībvalstu grupai pieejamās zvejas iespējas var uzskatīt par pilnībā apgūtām attiecībā uz vienu vai vairākiem zvejas rīkiem vai flotēm, Komisija informē par to attiecīgās dalībvalstis un aizliedz zvejas darbības attiecībā uz konkrēto apgabalu, zvejas rīku, krājumu, krājumu grupu vai konkrētajās zvejas darbībās iesaistīto floti.
            
         
               (5)
            
            
               Komisijas rīcībā esošā informācija liecina, ka zvejas iespējas, kas zilo tunzivju zvejai Atlantijas okeānā uz austrumiem no 45° rietumu garuma un Vidusjūrā iedalītas ar āķu jedām zvejojošiem Kipras karoga kuģiem vai kuģiem, kas reģistrēti Kiprā, ir pilnībā apgūtas.
            
         
               (6)
            
            
               Kipra 2012. gada 22. augustā informēja Komisiju par to, ka tā ir noteikusi zvejas darbību aizliegumu Kipras kuģiem, kas zvejo ar āķu jedām un 2012. gadā aktīvi darbojas zilo tunzivju zvejniecībā. 5. septembrī Kipra informēja Komisiju, ka šis aizliegums ir stājies spēkā 2012. gada 22. augustā pulksten 09.39.
            
         
               (7)
            
            
               Neskarot iepriekš minēto Kipras rīcību, Komisijai ir jāapstiprina, ka no 2012. gada 22. augusta pulksten 09.39 ir aizliegts ar āķu jedām zvejojošiem Kipras karoga kuģiem vai kuģiem, kas reģistrēti Kiprā, zvejot zilās tunzivis Atlantijas okeānā uz austrumiem no 45° rietumu garuma un Vidusjūrā,
            
         IR PIEŅĒMUSI ŠO REGULU.
   1. pants
   Zilo tunzivju zveja Atlantijas okeānā uz austrumiem no 45° rietumu garuma un Vidusjūrā ar āķu jedām zvejojošiem Kipras karoga kuģiem vai kuģiem, kas reģistrēti Kiprā, ir aizliegta vēlākais no 2012. gada 22. augusta pulksten 09.39.
   No minētās dienas ir aizliegts arī paturēt uz kuģa, ievietot sprostos nobarošanai vai audzēšanai, pārkraut citā kuģī, pārvietot vai izkraut zivis, ko minētie kuģi nozvejojuši no šā krājuma.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 4. oktobrī
      
         
            Komisijas un tās priekšsēdētāja vārdā –
         
            Komisijas locekle
         
         Maria DAMANAKI
      
   
   
      (1)  OV L 343, 22.12.2009., 1. lpp.
   
      (2)  OV L 25, 27.1.2012., 55. lpp.
   
      (3)  OV L 96, 15.4.2009., 1. lpp.